  vk.com (Александр Бречалов) Анжелика Тихонова корреспондент Ижкарын Архитектор Берш нимо ульчаын эшшо одӥг выль нылпи сад пуктонэз йылпумъязы. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Нылпи сад 220 интылы чакламын. Юртын пиналъёслы 12 группаос, пӧраськон инты, эмчилы висъет, мисьтаськон висъет, крезьгурен, спортэн вырыны залъёс, азбараз поръяны интыос но спорт площадказы вань. Со 15 номеро нылпи садлэн кыкетӥ корпусэз луоз. Табере лицензия басьтыны но ужъюртэз уже кутыны кулэ. « Микрорайонын улӥсьёс понна та туж кулэ юрт. Отын трос пуктӥсько, трос егит семьяос уло » Александр Бречалов, Удмуртилэн тӧроез Тодэ вайытом, Архитектор Берш нимо ульчаын нырысетӥзэ нылпи садэз 2021-тӥ арын куарусёнэ усьтӥзы.  Тегъёс: Удмуртия Ижкар нылпиос дӥськут лэсьтӥськон  